LH วอลุ่มแน่น-บวก 2.59% โบรกฯชี้ปันผล H2/60 เด่น แนะซื้อเป้า 13.40 บ.
LH วอลุ่มแน่น-บวก 2.59% โบรกฯชี้ปันผล H2/60 เด่น แนะซื้อเป้า 13.40 บ. โดย ณ เวลา 15.16 น.อยู่ที่ระดับ 11.90 บาท บวก 0.30 บาท หรือ 2.59% ด้วยมูลค่าซื้อขาย 706.22 ล้านบาท
1 ก.พ. 2561

ผู้สื่อข่าวรายงาน บริษัทแลนด์แอนด์เฮ้าส์ จำกัด (มหาชน) หรือ LH ณ เวลา 15.16 น.อยู่ที่ระดับ 11.90 บาท บวก 0.30 บาท หรือ 2.59% ด้วยมูลค่าซื้อขาย 706.22 ล้านบาท

บล.เคจีไอ ระบุในบทวิเคราะห์ ว่า  LH (เป้าพื้นฐาน 13.4 บาท) 1) จากบทวิเคราะห์ปัจจัยพื้นฐานวันที่ 17 ม.ค. ฝ่ายวิจัยฯมีมุมมองที่เป็นบวกมากขึ้นต่อแนวโน้มธุรกิจอสังหาฯ โดยผู้บริหาร LH* ที่โดยปกติจะกำหนดนโยบายอนุรักษ์นิยมที่สุดในกลุ่มฯ เริ่มมีมุมมองที่เป็นเชิงรุกมากขึ้น โดยตั้งเป้าเปิดโครงการใหม่ 18 โครงการในปี 2561 มูลค่ารวม 3.63 หมื่นล้านบาท (ปี 2560 เปิดเพียง 10 โครงการ มูลค่ารวม 1 หมื่นล้านบาท) 2) ปันผลสำหรับครึ่งหลังปี 60 ประเมินไว้ที่ 0.35 บาท/หุ้น (Dividend yield 3%) และปันผล สำหรับปี 2561 คาดไว้ที่ 0.80 บาท/หุ้น (Dividend yield 6.9%)